CELEX: 32021D0675
Language: et
Date: 2021-04-20 00:00:00
Title: Nõukogu otsus (EL) 2021/675, 20. aprill 2021, millega antakse luba alustada läbirääkimisi 2010. aasta rahvusvahelise kakaolepingu muutmiseks

27.4.2021   
               
               
                  ET
               
               
                  Euroopa Liidu Teataja
               
               
                  L 144/1
               
            
         NÕUKOGU OTSUS (EL) 2021/675,
         20. aprill 2021,
         millega antakse luba alustada läbirääkimisi 2010. aasta rahvusvahelise kakaolepingu muutmiseks
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõiget 3 ning artikli 207 lõike 4 esimest lõiku koostoimes artikli 218 lõigetega 3 ja 4,
         võttes arvesse Euroopa Komisjoni soovitust
         ning arvestades järgmist:
         
                     (1)
                  
                  
                     Liit on 2010. aasta rahvusvahelise kakaolepingu (edaspidi „leping“) osaline vastavalt nõukogu otsusele 2012/189/EL (1) ja rahvusvahelise kakaoorganisatsiooni (edaspidi „organisatsioon“) liige.
                  
               
                     (2)
                  
                  
                     Vastavalt lepingu artiklile 7 täidab rahvusvaheline kakaonõukogu (edaspidi „kakaonõukogu“) kõiki lepingu rakendamiseks vajalikke ülesandeid või korraldab nende täitmist. Lepingu artikli 12 kohaselt tehakse kakaonõukogu otsused üldjuhul konsensuse alusel. Kui konsensust ei saavutata, tehakse otsused kvalifitseeritud häälteenamusega.
                  
               
                     (3)
                  
                  
                     Lepingu artikli 10 kohaselt on organisatsiooni liikmetel kakaonõukogus kokku 2000 häält. Igal liikmel on konkreetne arv hääli, mida igal aastal kohandatakse vastavalt kõnealuses artiklis sätestatud kriteeriumidele.
                  
               
                     (4)
                  
                  
                     Võttes arvesse kakaosektori tähtsust paljude liikmesriikide ja Euroopa kakaosektori majanduse jaoks, on liidu huvides osaleda rahvusvahelises kakaolepingus.
                  
               
                     (5)
                  
                  
                     Nii tootvatest kui ka eksportivatest organisatsiooni liikmetest koosnev tehniline töörühm tegi hulga tööd, et esitada konkreetsed ettepanekud lepingu muutmiseks. Organisatsiooni liikmeid kutsuti üles esitama soovitusi selle tehnilise analüüsi algatamiseks ja nii tegi ka liit. Kakaonõukogu peab ÜRO Kaubandus- ja Arengukonverentsi (UNCTAD) juhtimisel alustama lepingu osalise läbivaatamise läbirääkimisi aegsasti enne lepingu kehtivusaja, s.o 30. september 2022, lõppu. Lepingu läbivaatamisele kuuluvate valdkondade üle tuleb pidada ametlikke läbirääkimisi. Need läbirääkimised peavad lõppema hiljemalt 30. septembril 2022.
                  
               
                     (6)
                  
                  
                     Kõik ametlikel läbirääkimistel kokku lepitud muudatused tuleks vastu võtta lepingu artiklis 63 sätestatud korras. Kõnealuse artikli kohaselt võib kakaonõukogu konsensuse alusel või kvalifitseeritud häälteenamusega anda lepinguosalistele soovituse lepingu muutumiseks. Muudatus jõustub kooskõlas lepingu artikli 63 lõikega 1, mille kohaselt peab teatav protsent lepinguosalistest esitama heakskiitmisteate. Liit kui lepingu artikli 4 kohane organisatsiooni liige ja lepinguosaline peaks saama osaleda läbirääkimistes lepingu muutmise üle.
                  
               
                     (7)
                  
                  
                     Seetõttu on kohane, et komisjonil oleks luba osaleda lepingu osalise läbivaatamise läbirääkimistel,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Komisjonile antakse luba pidada liidu nimel läbirääkimisi 2010. aasta rahvusvahelise kakaolepingu muutmiseks.
            
            
               2.   Läbirääkimisi peetakse käesoleva otsuse addendum’is esitatud nõukogu läbirääkimisjuhiste kohaselt.
            
         
         
            Artikkel 2
            Läbirääkimiste pidamisel konsulteeritakse põhitarbeainete töörühmaga.
         
         
            Artikkel 3
            Käesolev otsus on adresseeritud komisjonile.
         
         
            Brüssel, 20. aprill 2021
            
               
                  Nõukogu nimel
               
               
                  eesistuja
               
               A. P. ZACARIAS
            
         
         
            (1)  Nõukogu 26. märtsi 2012. aasta otsus 2012/189/EL 2010. aasta rahvusvahelise kakaolepingu sõlmimise kohta (ELT L 102, 12.4.2012, lk 1).